שאול חורב

שאול חורב (נולד בשנת 1947) הוא קצין צה"ל בדימוס בדרגת תת-אלוף. הוא כיהן כמפקד שייטת הצוללות, מפקד שייטת ספינות הטילים וסגן מפקד חיל הים. בשנים 2007–2015 כיהן כראש הוועדה לאנרגיה אטומית. כיום עומד בראשות המרכז לחקר מדיניות ואסטרטגיה ימית וכראש קתדרת חייקין לגאואסטרטגיה באוניברסיטת חיפה.

==ילדות==
חורב נולד בירושלים לשרה, בת למשפחה ירושלמית ממוצא פרסי; ולאברהם, שעלה מגרמניה ב-1935. בגיל חצי שנה עבר עם משפחתו למושב בעמק חפר. בגיל 14 החל ללמוד בבית הספר לקציני ים עכו.

==שירות צבאי==
בשנת 1965 התגייס לקורס חובלים, ונמנה עם קבוצת אנשי חיל הים הראשונה שנשלחה לשרבור לפני פרשת ספינות שרבורג. שירת כמפקד הנחתת "אח"י בת שבע", והיה מפקדה בעת שקרה אסון משאית התחמושת באילת.
===ספינות טילים===
נעשה מפקד ספינת טילים "אח"י סופה (סער 3)", ואחריה מפקד "אח"י תרשיש (סער 4)", אתה יצא למבצע פעמון החירות. באוקטובר 1976 הועלה לדרגת סא"ל כסגן מפקד פלגה 45 - פלגת סטי"לים בגזרת הים האדום. ובקיץ 1977 קיבל עליה את הפיקוד. 

===שייטת הצוללות===
בעקבות פנייתו של מפקד חיל הים, מיכאל ברקאי, עבר חורב לשרת בשייטת הצוללות ולאחר מספר חודשי הכשרה והסמכה יצא לקורס מפקדי צוללות. הוא קיבל את הפיקוד על "אח"י תנין", צוללת מסדרת גל, ובשנת 1980 מונה למפקד שייטת הצוללות. תחת פיקודו כמפקד שייטת הצוללות נכתב האפיון לצוללות הדולפין, שיוצרו במיוחד עבור חיל הים במספנות ליבק, גרמניה. כחלק מליווי פרויקט הצוללות בתחילת שנות ה-90 התגורר בהמבורג.

==תפקידים בכירים==
בשנים 1985–1987 פיקד על שייטת ספינות הטילים. בהמשך שירת כמפקד חטיבת האמצעים המיוחדים, כמפקד בסיס חיפה וכראש מספן הים.

==הוועדה לאנרגיה אטומית==
לאחר שחרורו מונה למשנה למנכ"ל הוועדה לאנרגיה אטומית, ולאחר מספר חודשים מונה לעוזר שר הביטחון לאמצעים מיוחדים ואחראי על אגף אמצעים מיוחדים במשרד הביטחון. ב-2007 מונה לראש הוועדה לאנרגיה אטומית, וכיהן בתפקיד זה עד יוני 2015.

==אסטרטגיה ימית ==
מאז שנת 2016 מנהל שאול חורב את המרכז לחקר מדיניות ואסטרטגיה ימית באוניברסיטת חיפה, ובשנת 2021 אף פרסם ספר מקיף בנושא זה, המשמש בסיס ללימוד הנושא ולהבנתו.

==השכלה==
חורב קיבל תואר דוקטור מאוניברסיטת בר-אילן, על עבודה שכותרתה: "העברת טכנולוגיה וביצוע יישומים אזרחיים במעבדות הלאומיות ובמוקדי הידע של מערכת הביטחון הישראלית".

==ספרים ופרסומים==
הודעת המרכז לחקר מדיניות ואסטרטגיה ימית על זכיית ספרו של חורב בפרס יצחק שדה 2022
* שאול חורב, [https://www.maarachot.idf.il/2021/%D7%92%D7%99%D7%9C%D7%99%D7%95%D7%A0%D7%95%D7%AA/%D7%A1%D7%A4%D7%A8-%D7%93%D7%99%D7%92%D7%99%D7%98%D7%9C%D7%99-%D7%94%D7%9E%D7%A8%D7%97%D7%91-%D7%94%D7%99%D7%9E%D7%99-%D7%90%D7%A1%D7%98%D7%A8%D7%98%D7%92%D7%99%D7%94-%D7%99%D7%9E%D7%99%D7%AA-%D7%95%D7%9E%D7%94-%D7%A9%D7%91%D7%99%D7%A0%D7%99%D7%94%D7%9D/ המרחב הימי, אסטרטגיה ימית ומה שביניהם], הוצאת מערכות ואוניברסיטת חיפה (המרכז לחקר מדיניות ואסטרטגיה ימית), תל אביב וחיפה: 2021. בשנת 2022 קיבל הספר את פרס יצחק שדה.
* שאול חורב ואריה אורן, אח"י בת שבע – שנה אחת ואירועים רבים בה (יוני 1969 – יוני 1970). אוניברסיטת חיפה, קתדרת חייקין לגאואסטרטגיה והמרכז לחקר מדיניות ואסטרטגיה ימית, חיפה: ינואר 2021.
* שאול חורב (עורך ראשי), אסטרטגיה ימית רבתי לישראל 2016/17, אוניברסיטת חיפה (המרכז לחקר מדיניות ואסטרטגיה ימית), חיפה: 2017.
* שאול חורב (עורך ראשי), אסטרטגיה ימית רבתי לישראל 2017/18, אוניברסיטת חיפה (המרכז לחקר מדיניות ואסטרטגיה ימית), חיפה: 2018.
* שאול חורב (עורך ראשי), אסטרטגיה ימית רבתי לישראל 2018/19, אוניברסיטת חיפה (המרכז לחקר מדיניות ואסטרטגיה ימית), חיפה: 2019.
* שאול חורב (עורך ראשי), אסטרטגיה ימית רבתי לישראל 2019/20, אוניברסיטת חיפה (המרכז לחקר מדיניות ואסטרטגיה ימית), חיפה: 2020.
* שאול חורב (עורך ראשי), אסטרטגיה ימית רבתי לישראל 2020/21, אוניברסיטת חיפה (המרכז לחקר מדיניות ואסטרטגיה ימית), חיפה: 2021.
* שאול חורב (עורך ראשי), אסטרטגיה ימית רבתי לישראל 2021/22, אוניברסיטת חיפה (המרכז לחקר מדיניות ואסטרטגיה ימית), חיפה: 2022.

==משפחה==
חורב נשוי לרחל אותה הכיר בגיל 15, הם מתגוררים במושב בית יצחק ולהם שתי בנות ונכדים.

==גלריה==
<gallery>
קובץ:HonorStationsEilat1969.jpg|שאול חורב וצוות אח"י בת שבע במסדר יום העצמאות בנמל אילת 1969.
קובץ:Chorev1976.jpg|רס"ן שאול חורב מפקד אח"י תרשיש (סער 4), 1976.
קובץ:ShaulChorevSh31986.jpg|מפקד שייטת ספינות הטילים אל"ם שאול חורב בגשר ספינת סער, עם סא"ל דודו אייבר - מפל"ג 34 ורב-סרן ירון צחר - מפקד הספינה 1986.
קובץ:ShaulChorevBach1994.jpg|מפקד בסיס חיפה תא"ל שאול חורב במשרדו.
קובץ:AyalonChorev1994.jpg|מפקד חיל הים עמי אילון מימין מברך את בסיס חיפה ולידו מפקד הבסיס שאול חורב 1994.
קובץ:HerzogAyalonChorev1994.jpg|נשיא המדינה חיים הרצוג מתקבל על ידי מפקד חיל הים עמי אילון ותא"ל שאול חורב בביקורו בבסיס חיפה.
קובץ:ShaulChorev1994.jpg|תא"ל שאול חורב מפקד בסיס חיפה מדבר אל צוות אוניית עזר 1994.
קובץ:PrsRivlinShulChorev10062018.jpg|הנשיא ראובן ריבלין מקבל קובץ מחקרי אסטרטגיה ימית מידי פרופ' תא"ל שאול חורב, 10 ביוני 2016
</gallery>

==לקריאה נוספת==
* גד דותן, רמי"מ והפישול הקטן שלי, אח"י פלברה אגדות שקרו באמת, הוצאת בית החובל 2020, עמ' 127.

==קישורים חיצוניים==

===ממאמריו===
* .
* .
* .
* [http://moreshetyamit.net/?p=3202 על פרופסור יעקב כהנוב ז"ל] באתר משמר המורשת הימית 12 בינואר 2017.
* "[http://moreshetyamit.net/%d7%9e%d7%a0%d7%94%d7%99%d7%92%d7%99%d7%9d-%d7%95%d7%a6%d7%95%d7%95%d7%aa/%d7%9e%d7%a0%d7%94%d7%99%d7%92%d7%95%d7%aa%d7%95-%d7%a9%d7%9c-%d7%90%d7%9c%d7%95%d7%a3-%d7%91%d7%95%d7%a6%d7%a8-%d7%a6%d7%99%d7%98%d7%94-%d7%9e%d7%90%d7%aa-%d7%aa%d7%90%d7%9c-%d7%9e%d7%99%d7%9c/ מנהיגותו של אלוף בוצר]". באתר [http://moreshetyamit.net/ משמר המורשת הימית]. 12 בנובמבר 2012.

===ראיונות וכתבות עליו===
* רמי אנטיאן,	[https://beingalim.files.wordpress.com/2021/01/1981-6-beingalim.pdf	האתגר פיקוד בים - ראיון עם שלושה מפקדים ימיים - כולל סא"ל שאול חורב],	'בין גלים' יוני 1981 עמ' 24.
* [https://www.youtube.com/watch?v=XwpNA5uwrdU&feature=youtu.be יומן - מדיניות ואסטרטגיה ימית למדינת ישראל], כתבתו של בני עורי
* [http://www.youtube.com/watch?v=Y55t1qzIxyY ריאיון עם תא"ל (מיל') שאול חורב] בהפקת עמותת דולפין.
* 
* 
* 
* 
* 

==הערות שוליים==

קטגוריה:תתי-אלופים בחיל הים
קטגוריה:מפקדי שייטת הצוללות
קטגוריה:מפקדי שייטת ספינות הטילים
קטגוריה:מנכ"לי הוועדה לאנרגיה אטומית
קטגוריה:ראשי האגף לאמצעים מיוחדים
קטגוריה:מפקדי בסיס חיפה
קטגוריה:בוגרי בית הספר לקציני ים עכו
קטגוריה:ראשי מספן הים
קטגוריה:בוגרי קורס חובלים
קטגוריה:בית יצחק: אישים
קטגוריה:בעלי תואר דוקטור מאוניברסיטת בר-אילן
קטגוריה:מפקדי ספינות טילים
קטגוריה:ישראלים שנולדו ב-1947